અમદાવાદ: ચાલુ નાણાકીય વર્ષ પૂરું થવાને હવે ગણતરીના દિવસો જ બાકી છે. ચાલુ વર્ષમાં સેન્સેક્સમાં ૧૦ ટકાનો ઉછાળો નોંધાયો છે. જેની સામે મિડકેપ અને સ્મોલકેપ સેક્ટરમાં અનુક્રમે ૧૧.૩૩ ટકા અને ૧૬.૪૦ ટકાનો સુધારો નોંધાતો જોવા મળ્યો છે, જોકે કન્ઝ્યુમર ડ્યુરેબલ ઇન્ડેક્સમાં ચાલુ વર્ષે ધમાકેદાર ૪૧.૮૨ ટકાનો ઉછાળો જોવા મળ્યો છે. જીએસટીની અમલવારીના પગલે તથા વેચાણમાં વધારો થતાં આ કંપનીઓને તેની સીધી સકારાત્મક અસર જોવા મળી હતી.